SET ขึ้นจริงหรือหลอก
ก่อนหยุดยาว ดัชนี SET ลงไปลึกสุด 1,507.22 จุด ก่อนจะดีดกลับอย่างรวดเร็ว และขึ้นมาปิดตลาดบวก 4.87 จุด มาปิดที่ 1,533.30 จุด แบบที่รายย่อยต่างมึนงงกันไป
ก่อนหยุดยาว ดัชนี SET ลงไปลึกสุด 1,507.22 จุด ก่อนจะดีดกลับอย่างรวดเร็ว และขึ้นมาปิดตลาดบวก 4.87 จุด มาปิดที่ 1,533.30 จุด แบบที่รายย่อยต่างมึนงงกันไป
8 พ.ค. 2566

เมื่อวันพุธที่แล้วก่อนหยุดยาว
ดัชนี SET ลงไปลึกสุด 1,507.22 จุด ก่อนจะดีดกลับอย่างรวดเร็ว
และขึ้นมาปิดตลาดบวก 4.87 จุด มาปิดที่ 1,533.30 จุด แบบที่รายย่อยต่างมึนงงกันไป
หากย้อนกลับไปในอดีตจะพบว่า ก่อนที่ดัชนีจะฟื้นตัว มักจะเกิดเหตุการณ์ในลักษณะนี้อยู่หลายครั้งคือ ดัชนีจะถูกกดลงไปคล้ายกับว่า จะหลุดแนวรับสำคัญ (มาก)
เป้าหมายเพื่อกดดันให้นักลงทุน (รายย่อย) ตัดขายหุ้นกันออกมาให้มากสุด
ก่อนที่นักลงทุนสถาบันจะรอดักซื้อที่บริเวณแนวรับไว้อยู่แล้ว
ต่อจากนั้น จะดันหุ้นกลับต่อเนื่อง โดยมีรายย่อยวกกลับเข้ามาซื้อ และช่วยดันราคาขึ้นไป
เหตุการณ์ที่เกิดขึ้นเมื่อวันพุธที่ผ่านมา
น่าจะซ้ำจากที่เคยเกิดขึ้นกับในอดีตนั่นแหละ
นั่นจึงเป็นที่มาของคำถามว่า การขึ้นดัชนี SET รอบนี้ น่าจะขึ้นจริง และไม่ได้ขึ้นหลอก
ส่วนปัจจัยนั้น ที่บอกกันว่า น่าจะมาจาก Cover Short นั้น
เห็นว่า ปัจจัยนี้เป็นเพียงประเด็นรอง
หรือไม่ใช้ตัวผลักดันหลัก
โดยปัจจัยหลักน่าจะมีจากการที่เราปรับขึ้นตามตลาดหุ้นสหรัฐฯ หลังทางโน้นเขาเปิดเผยตัวเลขเศรษฐกิจหลายด้าน ออกมาค่อนข้างดี
บวกกับตัวเลขเศรษฐกิจไทยเอง เริ่มดีขึ้น
ทั้งตัวเลขเงินเฟ้อ ธุรกิจด้านบริหาร ท่องเที่ยว
ทำให้คาดกันว่าตัวเลข “ดุลบัญชีเดินสะพัด” จะพลิกกลับมาเป็นบวก
ส่วนวันจันทร์หน้า (15 พ.ค.)
จะมีการประกาศตัวเลขจีดีพี ซึ่งล่าสุด ประเมินกันว่า จะออกมาเป็นบวกเมื่อเทียบกับไตรมาสก่อน
ตัวเลขสำคัญทางการเงินเหล่านี้
นักลงทุนสถาบันต่างวิเคราะห์และรับทราบกันมาก่อนที่รายย่อยจะรู้
จึงเริ่มเข้าสะสมหุ้นที่แนวรับสำคัญ
คำถามต่อมา แล้วดัชนี SET จะขึ้นไปถึงไหนกัน..?
จากการสอบถามกับนักวิเคราะห์ ดูสัญญาณทางเทคนิค ปัจจัยบวกลบต่าง ๆ
ประเมินกันว่า 1,600 จุด น่าจะผ่านได้
หรืออาจจะวิ่งเกินกว่า 1,600 จุด ได้ด้วย
โดยมีหุ้นในกลุ่ม SET50 เป็นตัวหลักต่อการดันดัชนี
การขึ้นของดัชนีในรอบล่าสุดนี้ เริ่มเห็นการกลับเข้ามาของนักลงทุนต่างประเทศ (วานนี้ค่าเงินบาทปิด 33.79 บาท แข็งค่าสุดในรอบ 2 เดือน)
ผสมกับกองทุนเข้ามาซื้อต่อเนื่อง
ทำให้เกิดบรรยากาศการซื้อขายหุ้นในเดือน พฤษภาคม
จากเดิมที่ชอบบอกกันว่าเป็นเรื่องของ “sell in may”
จะพลิกกับมาเป็น “buy in may” แทน
ดูปัจจัยต่าง ๆ แล้ว
SET รอบนี้จะขึ้นมาจริง ๆ ไม่น่าหลอก